《念奴娇 其五 送孙无言归黄山，和曹顾庵学士韵》
清代·董俞

吾虽未见，想其人孤峭、其诗幽绝。踏遍江南江北路，雷洛壮心绝铁。

高卧芜城，桃花春雨，啼破黄鹂舌。请君试看，道傍多少危辙。

回望三十二峰，峰峰奇削，已作多年别。石上浮邱丹灶在，不禁烟霞肠热。

驱犊晴畦，捞虾暝渚，莫叹生涯拙。他时相访，共餐芝草岩雪。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。